open-index/open-wikipedia-markdown huggingface dataset:
Il est né le divin enfant

**«Il est né le divin enfant»** ('Det guddommelege barnet er født') er ein tradisjonell fransk julesong frå 1700- eller 1800-talet. Songen skildrar korleis Jesusbarnet i krybba blir feira som eit heilag barn.

Songen blei først gjeven ut i songboka *Noêls anciens* (1875-6) av Dom G. Legeay. Melodien var allereie gjeven ut i *Airs des noêl lorrain* (1862) av R. Grosjean, domkyrkjeorganisten i Saint-Dié, og byggjer truleg på ein gammal normannisk jaktsong, «Tête bizarde», frå 1700-talet.

Songen er omsett til engelsk ei rekkje gonger, mellom anna som «He is Born, the Child Divine», «Born Is Jesus, The Infant King». Han finst også på mohawk som «Rotonni NiioRoie Mia».

Ei rekkje ulike artistar og kor har spelt inn «Il est né le divin enfant», mellom anna Wiener Sängerknaben, The Kings Singers, Edith Piaf, Tino Rossi, Placido Domingo, Siouxsie and the Banshees og Annie Lennox.

Melodien har mellom anna inspirert *Variations sur «Il est né le divin enfant»* (1948) av Marcel Dupré.

## Kjelder

*Il est ne, le divin Enfant ved hymnsandcarolsofchristmas.com

## Bakgrunnsstoff
Anne Mountbatten-Windsor

:*For den britiske 1600-talsdronninga, sjå [[Anne av Storbritannia]].*

**Prinsesse Anne av Storbritannia**, fødenamn **Anne Elizabeth Alice Louise Mountbatten-Windsor** () er andre barnet og samtidig einaste dotter til Elizabeth II av Storbritannia og Prins Philip, hertug av Edinburgh. Ho er nummer ti i arvefylgja til den britiske trona.

Prinsesse Anne har stor interesse for hesteritt, og deltok under sommar-OL 1976. Det var gjennom hestesporten at ho vart kjend med sin fyrste ektemann, løytnanten Mark Phillips. Dei gifte seg i Westminster Abbey 14. november 1973, og fekk to born saman: Peter Phillips (f. 1977) og Zara Phillips (f. 1981). Anne og Mark Phillips skuldest i april 1992.

I desember 1992 gifte Anne seg opp att med marineoffiseren Timothy Laurence. Dei er framleis gifte, og har ingen born saman.

## Kjelder
* *Denne artikkelen er basert på Engelsk Wikipedia om Anne, Princess Royal, henta inn 21. desember 2011.*
Edward, jarl av Wessex

**Prins Edward, jarl av Wessex**, () fødenamn **Edward Antony Richard Louis Mountbatten-Windsor** er fjerde og yngste barnet til Elizabeth II av Storbritannia og Prins Philip, hertug av Edinburgh.

I 1999 gifte Edward seg med Sophie Rhys-Jones, som etter bryllaupet ber tittelen Sophie, grevinne av Wessex. Dei har to born saman: Louise Windsor (f. 2003) og James, viscount Severn (f. 2007).

## Kjelder

* *Denne artikkelen er basert på Engelsk Wikipedia om Prince Edward, Earl of Wessex, henta inn 21. desember 2011.*
Corde della mia chitarra

**«Corde della mia chitarra»** (italiensk for *Strengar på gitaren min*) er ein song av Nunzio Gallo. Han representerte Italia i Eurovision Song Contest 1957 og enda på sjetteplass med sju poeng. Teksten er skriven på italiensk.

Songen er den lengste i historia til Eurovision Song Contest, med sine fem minutt og ni sekund. 

## Kjelder

**Denne artikkelen bygger på «[[:en:Corde della mia chitarra|Corde della mia chitarra]]» frå ,  den 21. desember 2011.*
Wohin, kleines Pony?

**«Wohin, kleines Pony?»** (tysk for *Kor, vesle ponni?*) er ein song av Bob Martin. Han representerte Austerrike i Eurovision Song Contest 1957 og enda på sisteplass med tre poeng. Teksten er skriven på tysk.

## Kjelder

**Denne artikkelen bygger på «[[:en:Wohin, kleines Pony?|Wohin, kleines Pony?]]» frå ,  den 21. desember 2011.*
Drikking

**Drikking** er det å ta til seg drikke gjennom munnen, og er nødvendig for å oppretthalda væskebalansen i kroppen for ei rekkje organismar. Drikking er også knytt til nyting, sosial omgang og ulike seremoniar og skikkar. Ein kan drikka ei rekkje typar varm og kald drikke. Ofte er «drikking» ei omskriving for inntak av alkoholhaldig drikke.

## Bakgrunnsstoff
Net als toen

**«Net als toen»** (nederlandsk for *Akkurat som før*) er ein song av Corry Brokken. Han representerte Nederland i Eurovision Song Contest 1957 og vann med 31 poeng. Teksten er skriven på nederlandsk.

Corry Brokken har òg spelt inn songen på fransk og tysk, med titlane «Tout comme avant» og «Damals war alles so schön».

## Kjelder

**Denne artikkelen bygger på «[[:en:Net als toen|Net als toen]]» frå ,  den 21. desember 2011.*
Telefon, Telefon

**«Telefon, Telefon»** er ein song av Margot Hielscher. Han representerte Vest-Tyskland i Eurovision Song Contest 1957 og enda på fjerdeplass med åtte poeng. Teksten er skriven på tysk, men inneheld òg litt engelsk, fransk, italiensk og spansk.

Margot Hielscher song til ein telefon og fortalte at ho likar å motta nyhende, frå tekstane er det underforstått at dette er nyhende frå ein elskar, via telefon. I løpet av songen, tok ho telefonen og svarte på engelsk, fransk, italiensk og spansk. På slutten av songen, tok ho opp att telefonen og forklarte, på telefon, at ho ikkje kunne snakke meir fordi songen var slutt.

Det er det fyrste bidraget som vart sunge på spansk.

## Kjelder

**Denne artikkelen bygger på «[[:en:Telefon, Telefon|Telefon, Telefon]]» frå ,  den 21. desember 2011.*
Kjeglesnittflate

Ei **kjeglesnittflate** eller ei **andregradsflate** er ei flate som har den eigenskapen at snittlinja som oppstår når flata blir skjert av eit plan, alltid er eit kjeglesnitt. Dei vert framstilt analytisk ved andregradslikninga *F(x, y, z)* = 0 mellom dei tre romkoordinatane *x, y *og* z*. Kjeglesnittflata kan reknast som ein analogi i rommet til kjeglesnitta i planet. Kjeglesnittflater vert geometrisk inndelt i ellipsoide (med kula som spesialtilfelle), éinkappa og tokappa hyperboloide, hyperbolsk og elliptisk paraboloide, sylinder og kjegle. Kjeglesnittflater kan generaliserast til n-dimensjonale rom som flater definert ved ei andregradslikning. 

## Kjelder
*kjeglesnittflate. (2011-12-21) I *[[Store norske leksikon]]*. Henta frå http://snl.no/kjeglesnittflate
Paule Desjardins

**Paule Desjardins** er ein fransk songar. Ho representerte Frankrike i Eurovision Song Contest 1957 med songen «La belle amour» og enda på ein andreplass. 

## Kjelder

**Denne artikkelen bygger på «[[:en:Paule Desjardins|Paule Desjardins]]» frå ,  den 20. desember 2011.*
Kjerne i matematikk

**Kjerne** er eit omgrep nytta i matematikk. Kjernen til ein matematisk transformasjon er mengda av dei element som transformasjonen avbildar på nullelementet. Viss transformasjonen er lineær, vert kjernen òg kalla *nullrommet*.

## Kjelder
*kjerne. (2011-12-22) I *[[Store norske leksikon]]*. Henta frå http://snl.no/kjerne/matematikk
Kjerneregelen

**Kjerneregelen** er ein regel for derivering eller differensiering av ein samansett funksjon. Dersom ein funksjon *h* vert skriven som 
:\ h(x) = g(f(x)) 

seier kjerneregelen at den deriverte av *h* kan skrivast som

:\ h'(x) = g'(f(x)) \cdot f'(x)

gjeve at *f* er deriverbar i punktet *x* og *g* er deriverbar i *f(x)*. 

## Døme
Eit døme på ein slik funksjon er 

:\ h(x) = (3x)^4 

som kan skrivast som *g(f(x))*, der g(x) = x^4 og f(x) = 3x. Her er 
:\ g'(x) = 4x^3, 

så 
:\ g'(f(x)) = 4(f(x))^3 = 4(3x)^3 = 108x^3

og 

:\ f'(x) = 3. 

Vi får dermed at 
:\ h'(x) = 4(f(x))^3 \cdot 3 = 4(3x)^3 \cdot 3 = 324x^3, 

## Kjelder
* kjerneregelen. (2011-12-22) I *[[Store norske leksikon]]*. Henta frå http://snl.no/kjerneregelen
Fransk Vest-Afrika

**Fransk Vest-Afrika** (fransk *Afrique occidentale française*, forkorta *AOF*) var ein føderasjon av åtte franske territorium i Afrika: Mauritania, Senegal, Fransk Sudan, Fransk Guinea, Elfenbeinskysten, Niger, Øvre Volta og Dahomey. 

Føderasjonen vart opphavleg danna i 1895 og bestod då berre av Senegal, Fransk Sudan, Fransk Guinea og Elfenbenskysten. Han vart gjort permanent i 1904 med guvernørsete fyrst i byen Saint-Louis, deretter i Dakar. Begge byane ligg i Senegal, den eldste franske besittelsen. Føderasjonen opphøyrde etter folkerøystinga i september 1958.

## Kjelder

**Denne artikkelen bygger på «[[:en:Fransk Vest-Afrika|Fransk Vest-Afrika]]» frå ,  den 22. desember 2011.*
Bosporos

**Bosporos** (gresk **Βόσπορος**, tyrkisk **Boğaziçi**) er sundet som utgjer ein del av grensa mellom Europa og Asia. Det er ein internasjonal skipsferdselsveg som deler byen Istanbul mellom dei to verdsdelane, og knyter Svartehavet med Marmarahavet. Ca. 200&nbsp;km mot sørvest ligg det andre sundet i Tyrkia som skil Europa frå Asia, Dardanellane. Dardanellane set Marmarahavet i samband med Egearhavet og dermed med Middelhavet.

Namnet kjem frå gresk *Bosporos* (Βόσπορος), som dei gamle grekarane analyserte som *bous* βοῦς 'okse' + *poros* πόρος som tyder 'vadestad'.

## Skildring
Grensene for Bosporos er definerte som linja mellom fyra Rumeli Feneri og Anadolu Feneri i nord og mellom Ahırkapı Feneri og Kadıköy İnciburnu Feneri i sør. Mellom desse grenselinjene er sundet 31 kilometer langt, med ei breidde på 3329 meter ved den nordlege inngangen og 2826 m ved den sørlege. Maksimal breidde er 3420 m mellom Umuryeri og Büyükdere Limani, og den minimale breidda er 700 m mellom Kandilli Point og Aşiyan. Ved sistnemnde staden har sundet ei retningsendring på 45 grader og her kan straumen kome opp i ei fart på 7-8 knop. Dette er derfor eit særs farleg punkt for skipsnavigasjonen. Ved Yenikoy er retningsendringa heile 80 grader. Skipa som trafikkerer her frå motsett retning kan ikkje sjåast rundt desse svingane i sundet. Det er òg svært tung ferjetrafikk i Bosporos, trafikk som kryssar mellom den europeiske og asiatiske sida av Istanbul.

Djupna av Bosporos varierer i området 36–124 meter midtstraums med eit gjennomsnitt på 65 m. Den største djupna er mellom Kandilli og Bebek med 110 m. Dei grunne stadene er utanfor Kadıköy İnciburnu på nordkurs med 18 m og ved Aşiyan Point på sørkurs med 13 m.

Kysten av sundet er tett folkesett ettersom det er en del av byen Istanbul med samla i overkant av 11 millionar innbyggjarar.

## Kjelder

* *Første utgåva av denne artikkelen byggjer på innleiinga til «[[:en:Bosphorus|Bosphorus]]» frå , den 20. desember 2011*

### Referansar
Noël nouvelet

**«Noël nouvelet»** er ein fransk julesong, opphavleg ein nyttårssong, frå 1400-talet som også blir sungen i dag. Den eldste prenta versjonen finst i ei songsamling frå etter 1483 som var laga av Jehan Tisserand, knytt til kong Ludvig XII. Her blir han presentert som ein song til den første messa i det nye året.

Det finst ulike melodiar til songen, den eine truleg frå 1400-talet eller før, den andre kan ikkje sporast lenger tilbake enn rundt 1900, og går truleg berre eit par hundreår eller mindre tilbake.

Songen er omsett til engelsk fleire gonger, mellom anna som «Sing We Now Of Christmas», «Noel! A New Noel!», «Christmas Comes Anew» og «Now the green blade riseth».

«Noël nouvelet» er mykje framført i Frankrike ved juletider. Innspelingar er også gjort av mellom anna irske Anúna og Loreena McKennitt, harpistane Sharlene Wallace og Myriam Reid og kora Vasari Singers, The King's Singers og Nidarosdomens guttekor med Arve Tellefsen 

Organisten Marcel Dupré komponerte eit verk, *Variations sur un vieux noël* (1922), over denne songen.

## Bakgrunnsstoff
*[«Noël nouvelet» (Traditional)](http://www.choralwiki.org/wiki/index.php/No%C3%ABl_nouvelet_(Traditional)) ved choralwiki.org

## Kjelder

* Raymond F. Glover, «Noël nouvelet» i *The Hymnal 1982 companion, Volume 3*
*«Noël nouvelet» ved hymnsandcarolsofchristmas.com
Puritanisme

**Puritanisme** (av latin *puritas*, 'rein') er ein retning innan protestantismen som oppstod i England på 1500-talet. Omgrepet «puritanar» var opphavleg eit skjellsord for personar som gjerne kalla seg sjølv «dei gudelege». Det å vera «puritansk» kan lausare tyda å vera streng eller nøysom, og kan samanliknast med pietisme.

Tilhengjarar av retningen ønskte å reinska den engelske anglikanske statskyrkja for alle katolske restar, men møtte kraftig motstand. Mange puritanarar drog ut av landet, anten til Europa eller Amerika, der dei grunnla koloniar i New England. Utlegd og misjon førte også til at retningen spreidde seg til Nederland, Irland og Wales.
I 1640-åra fekk puritanarane leia av Oliver Cromwell politisk makt i Det lange parlamentet og vann seinare Den engelske borgarkrigen, som enda med avsetjinga og avrettinga av den engelske kongen. Puritanarane mista makta att då kongedømet blei gjeninnført i 1660, og blei igjen forfølgde fram til toleranseloven av 1689. 

Puritanarane la vekt på ei streng tolking av Bibelen, både det gamle og det nye testamentet. Dei la vekt på å følgja Guds lov, og såg mellom anna på søndagen som ein sabbat der både arbeid og moro skulle opphøyra.

Nokre kjende puritanarar var Henry Barrowe, William Bradshaw, Anne Bradstreet, Robert Browne, Thomas Cartwright, John Eliot, Thomas Hooker, Cotton Mather, Increase Mather, Thomas Shepard og John Winthrop.

## Kjelder

*

## Bakgrunnsstoff
Slaget ved Vélez-Málaga

**Slaget ved Málaga** (eller **[[Vélez-Málaga]]**) var det største sjøslaget i den spanske arvefølgjekrigen. Det fann stad den 24. august 1704, sør for Málaga i Spania.

## Slaget

Mindre enn ei veke etter erobringa av Gibraltar, fekk admiral George Rooke melding om at ein fransk flåte under Toulouse og d'Estrées var på veg mot Gibraltar. Han forlet halvparten av marinesoldatane sine for å forsvare Gibraltar og sette av stad med den samle engelsk-nederlandske flåten sin for møte franskmennene.

Utfallet av slaget som følgde, slaget ved Vélez-Málaga, var uavgjort. Ikkje eit einaste fartøy vart søkkt eller kapra på nokon av sidene, men bombardementa førte til at mange skip berre så vidt var sjødyktige og mange mann gjekk tapt på begge sider. Sidan franskmennene og britane møtte kvarandre to dagar seinare, den 26. august, valde dei til slutt å ikkje gå til strid mot kvarandre. Sidan britane hadde langt høgare tap og fleire øydelagde skip, særleg mastene, tolka franskmennene varsemda til britane som ein generell siger. Skvadronen til Byng, hadde nytta så mykje ammunisjon i det tidlegare bombardementet av Gibraltar, at dei måtte gå ut av linja.

Franskmennene vendte attende til Toulon og gjorde krav på sigeren. Men ved å trekkje seg attende til Toulon vendte franskmennene i røynda det som hadde vore eit taktisk dødpunkt til ein strategisk siger for den engelsk-nederlandske flåten, fordi etter slaget ved Vélez-Málaga kom ikkje den franske marinen ut att frå Toulon i full styrke.

## Kjelder

**Denne artikkelen bygger på «[[:en:Battle of Vélez-Málaga|Battle of Vélez-Málaga]]» frå ,  den 22. desember 2011.* 
*** oppgav desse kjeldene:*
Slaget ved Cabritaneset

**Slaget ved Cabrita Point**, vanlegvis kalla **Slaget ved Marbella**, var eit sjøslag som fann stad medan ein samla spansk-fransk styrke omleira Gibraltar den 10. mars 1705 under den spanske arvefølgjekrigen.

Slaget vart ein siger for dei allierte (England, Dei sameinte Nederlanda og Portugal), som effektivt enda den fransk-spanske omleiringa av Gibraltar.

## Opptakt
Dei allierte hadde erobra Gibraltar på vegner av erkehertug Karl av Habsburg den 1. august 1704. Spanjolane kringsette byen frå land, og det same året hadde franskmennene mislukkast i å angripe frå sjøen i slaget ved Vélez-Málaga.

I januar 1705 var Filip V av Spania fast avgjort på å gjenerobre byen og fekk Villadarias erstatat av marskalk de Tessé. Tessé innsåg at Gibraltar aldri kunne takast attende så lenge dei allierte hadde tilkomst til byen frå sjøen. Han gav derfor ordre til admiral Pointis om å blokkere staden til sjøs med ein skvadron på 18 linjeskip. Somme av desse skipa var spanske under José Fernández de Santillán. Gibraltar var ikkje ei permanent hamn enno for den engelske flåten, som låg oppankra i Lisboa på denne tida.

Kommandanten i Gibraltar, prins Georg av Hessen-Darmstadt, sendte ei hastemelding til Lisboa, og ønskte at Sir John Leake skulle kome med støtte til sjøs. Admiralen sette med ein gong segl med fem linjeskip og soldatar. Morgonen den 10. mars hadde han ein skvadron på 23 engelske, åtte portugisiske skip av forskjellig storleik og fire nederlandske.

## Slaget

Admiral Leake nådde Gibraltar og fann fem franske skip som segla ut av bukta. Leake hadde alle fordelar og pressa inn eit åtak med fart og vigør. I ei rask og dyktig handling nær Cabritaneset, 15&nbsp;km sørvest for Marbella, tok nederlandarane to franske skip, Leake eit tredje. Pointis hadde ikkje noko anna val enn å renne dei to gjenverande skipa på land og setje dei i brann for å unngå at dei vart kapra.

Dei gjenverande skipa i den franske skvadronen hadde blese bort frå ankerfesta sine av kraftig vind og søkt ly i bukta ved Malaga, men no kasta dei loss og gav seg i veg mot Toulon.

## Etterverknad
Marskalk de Tessé, som følgje av denne katastrofen, omgjorde omleiringa av Gibraltar til ein blokade, og trekte ut størstedelen av styrkane sine den 31. mars. Pointis pensjonerte seg frå aktiv teneste etter dette slaget.

Leake hadde ikkje berre teken ein merkverdig siger, men òg redda Gibraltar frå åtak, noko som auka det allereie gode ryktet hans.

## Kjelder

**Denne artikkelen bygger på «[[:en:Battle of Cabrita Point|Battle of Cabrita Point]]» frå ,  den 22. desember 2011.* 
*** oppgav desse kjeldene:*
La belle amour

**«La belle amour»** (fransk for *Den vakre kjærleiken*) er ein song av Paule Desjardins. Han representerte Frankrike i Eurovision Song Contest 1957 og enda på andreplass med 17 poeng. Teksten er skriven på fransk.

## Kjelder

**Denne artikkelen bygger på «[[:en:La belle amour|La belle amour]]» frå ,  den 22. desember 2011.*
Skibet skal sejle i nat

**«Skibet skal sejle i nat»** (dansk for *Skipet skal sigle i natt*) er ein song av Birthe Wilke og Gustav Winckler. Han vann Dansk Melodi Grand Prix 1957 og representerte Danmark i Eurovision Song Contest 1957, der han enda på tredjeplass med ti poeng. Teksten er skriven på dansk.

Det er det fyrste bidraget som vart sunge på dansk.

## Kjelder

**Denne artikkelen bygger på «[[:en:Skibet skal sejle i nat|Skibet skal sejle i nat]]» frå ,  den 22. desember 2011.*
BBC Light Programme

**BBC Light Programme** var radiostasjonen til British Broadcasting Corporation som sendte  lett underhaldning og musikk frå 1945 til 1967.

## Kjelder

**Denne artikkelen bygger på «[[:en:BBC Light Programme|BBC Light Programme]]» frå ,  den 22. desember 2011.*
ORF 1

**ORF 1** (*ORF ein*) er ein austerriksk fjernsynskanal ått av Österreichischer Rundfunk, skipa i 1955 som den fyrste fjernsynskanalen i Austerrike. Kanalen heitte tidlegare ORF, FS1 og ORF1.

## Kjelder

**Denne artikkelen bygger på «[[:en:ORF1|ORF 1]]» frå ,  den 22. desember 2011.*
SVT1

**SVT1** er ein svensk fjernsynskanal ått av Sveriges Television, skipa i 1956. Kanalen heitte tidlegare Radiotjänst TV, Sveriges TV og TV1.

## Kjelder

**Denne artikkelen bygger på «[[:en:SVT1|SVT1]]» frå ,  den 22. desember 2011.*
Flyulukke

Ei **flyulukke** er ei ulukke med eit eller fleire fly.

## Årsaker
Grunnen til ei flyulukke kan vere mellom anna teknisk eller menneskeleg svikt, uvêr, kollisjon eller sabotasje. Dei fleste flyselskap har systematiske kontrollar av fly for å hindre ulukker, og kontroll på flyterminalar skal vere med på å førebyggje terrorisme og sabotasje.

### Rutinekontroll
Rutinekontroll av fly skal avdekke feil og manglar på flyet. Dette er ein prosess som skal førebyggje og hindre ulukker. I slike kontrollar vert typisk flymotorar, venger, landingshjul og elektriske system sett over. Rutinekontroll kan òg avdekke bomber og liknande truslar, sjølv om dette ofte er kontrollert av ei særskilt anti-terrorening, samt passasjerkontroll før påstiging.
Slaget ved Montjuïc i 1705

**Slaget ved Montjuïc** fann stad mellom 13. og 17. september 1705 under den spanske arvefølgjekrigen.

Ein multinasjonal styrke kommandert av Lord Peterborough gjekk i land på kysten av Catalonia i august for å erobre Barcelona, men måtte først ta Montjuïc slott som vart kommandert av Francisco de Velasco.

Seint på kvelden den 13. nærma ein styrke kommandert av George Darmstadt seg borga i tre separate kolonnar. Ein, kommandert av James Stanhope, fungerte som avleiing for å trekkje merksemda og elden til forsvararane bort frå dei andre to angripande kolonnane som gjekk til åtak bakfrå. Dei vart i starten driven attende, men gjekk til nytt åtak og klarte å ta det ytre forsvaret av borga. 

Kampane varte i fleire dagar før borga til slutt fall til dei allierte den 16. Peterborough oppretta artilleribatteri i borga, som hadde ein kommandostilling over byen Barcelona - og bombarderte byen til han overgav seg ein månad seinare under omleiringa av Barcelona.

## Kjelder

**Denne artikkelen bygger på «[[:en:Battle of Montjuïc (1705)|Battle of Montjuïc (1705)]]» frå ,  den 23. desember 2011.*
Omleiringa av Barcelona i 1705

**Omleiringa av Barcelona** fann stad mellom 14. september og 19. oktober 1705 under den spanske arvefølgjekrigen då ein alliert arme som støtta den austerrikske tronpretendenten til den spanske trona leia av Lord Peterborough erobra byen Barcelona frå dei fransk-spanske bourbounske forsvararane. 

Eit forsøk på å gå i land hadde vorte driven attende ret før i slaget ved Barcelona i 1704. Etter at byen vart erobra av Peterborough, prøvde franskmennene og spanjolane å gjenerobre byen året etter under omleiringa av Barcelona i 1706, men mislukkast. Byen vart verande hos dei allierte fram til 1714. 

## Kjelder

**Denne artikkelen bygger på «[[:en:Siege of Barcelona (1705)|Siege of Barcelona (1705)]]» frå ,  den 23. desember 2011.*
Omleiringa av Barcelona (fleirtyding)

**Omleiringa av Barcelona ** kan vise til ein av følgjande
* Omleiringa av Barcelona i 1462, under den katalanske borgarkrigen
* Omleiringa av Barcelona i 1465, under den katalanske borgarkrigen
* Omleiringa av Barcelona i 1472, under den katalanske borgarkrigen
* Omleiringa av Barcelona i 1651, under det katalanske opprøret
* Omleiringa av Barcelona i 1697, under niårskrigen
* Omleiringa av Barcelona i 1705, under den spanske arvefølgjekrigen
* Omleiringa av Barcelona i 1706, under den spanske arvefølgjekrigen
* Omleiringa av Barcelona i 1713, under den spanske arvefølgjekrigen
* Omleiringa av Barcelona i 1808, under den spanske sjølvstendekrigen

## Sjå òg
* Slaget ved Barcelona
Omleiringa av Barcelona i 1706

**Omleiringa av Barcelona** fann stad mellom 3. og 27. april 1706 under den spanske arvefølgjekrigen då ein fransk-spansk arme leia av Filip V kringsette Barcelona i eit forsøk på å gjenerobre byen etter at han fall til ein engelskleia alliert styrke året før.

Omleiringa vart gjeven opp då ein stor engelsk flåte kommandert av John Leake kom med forsterkingar. Den fransk-spanske armeen vart tvungen til å forlate forsyningane og artilleriet sitt i hastverket dei hadde med å gjere retrett. Filip var avskoren frå å reise attende til Madrid, så han reiste inn i Frankrike. Barcelona vart verande i allierte hender fram til 1714.

## Kjelder

**Denne artikkelen bygger på «[[:en:Siege of Barcelona (1706)|Siege of Barcelona (1706)]]» frå ,  den 23. desember 2011.*
Slaget ved Santa Cruz de Tenerife i 1706

**Slaget ved Santa Cruz de Tenerife** var eit mindre slag under den spanske arvefølgjekrigen der ein engelsk flåte på 13 skip kommandert av admiral John Jennings gjorde eit mislukka forsøk på å erobre byen Santa Cruz de Tenerife. Jennings var tidlegare avhengig av dei engelske triumfane på Den iberiske halvøya og gjorde kvar på Kanariøyane for Karl II av England, men tilboda deira vart avviste.

## Slaget
I 1706, under den spanske arvefølgjekrigen, hadde Filip V mista Gibraltar til ein engelsk-nederlandsk flåte kommandert av George Rooke, dei spanske gallionane i hamna i Vigo hadde brunne eller vorte kapra, og den allierte armeen var på veg inn i Castilla etter å ha køyrt over Aragon, Catalonia og Valencia. I denne situasjonen segla admiral John Jenning inn i Santa Cruz-bukta med 12 linjeskip og fleire mindre krigsskip for å erobre byen eller overgje han til England. Dei engelske skipa vart utsett for tung kanoneld frå gøymde kystartilleri, og påførte dei store skadar.

Etter eit første forsøk på å gå i land vart driven bort av det spanske artilleriet i San Cristóbal-borga, sende Jennings eit sendebod til styresmaktene i Santa Cruz og bad om unnskyldning for åtaket og sa det var ein feil. I tillegg bad sendebodet styresmaktene på øya om å gå inn på den austerrikske sidan med trugsel om å ta byen med makt. Borgarmeister José de Ayala y Rojas, som leia forsvaret av Santa Cruz i fråværet til guvernør Agustín de Robles, avslo, og stadfesta truskapen til øyane til kong Filip V. *«Om Filip, vår konge, hadde mista alt på halvøya, ville desse øyane framleis vere trufaste mot han..»* sa han. Etter dette trekte den engelske flåten seg attende.

## Etterverknad
Sjølv om den britiske flåten raskt trekte seg bort om natta, patruljerte spanske armerte militssoldatar Santa Cruz, og få månadar i La Palma. Denne sigeren over engelskmennene vart lagt til byvåpenet til Santa Cruz de Tenerife, eit andre løvehovud. Britane gjekk til åtak på Kanariøyane att i 1743 og i 1797.

## Sjå òg
*slaget ved Santa Cruz de Tenerife i 1797

## Kjelder

**Denne artikkelen bygger på «[[:en:Battle of Santa Cruz de Tenerife (1706)|en:Battle of Santa Cruz de Tenerife (1706)]]» frå ,  den 23. desember 2011.* 
*** oppgav desse kjeldene:*
*
*
*
*
*
*
Omleiringa av Xàtiva i 1707

**Omleiringa av Xàtiva** i kongedømet Valencia (kongedømet Aragon) fann stad frå 8. mai til 6. juni 1707 under den spanske arvefølgjekrigen. Soldatane til Filip av Bourbon, den framtidige Filip V av Spania, sigra. 

Mot slutten av kringsetjinga, for å setje eit eksempel, vart alle som hadde delteke i forsvaret av byen avretta og dei fleste innbyggjarane vart deporterte. Byen vart sett i brann og omdøypt «San Felipe». Som ein referanse til denne tragiske hendinga i historia deira, vert folket i Xàtiva kalla «Socarrat» («brende»).

## Kjelder


**Denne artikkelen bygger på «[[:fr:Siège de Xàtiva|Siège de Xàtiva]]» frå ,  den 23. desember 2011.* 
*** oppgav desse kjeldene:*
*Ventura Pascual i Beltran, *Datos para la historia del exterminio de Játiva*, 1925.
*Germà Ramírez Aldedon, Isaïes Blesa Duet, *La destrucció de Xàtiva en 1707 i el govern de la ciutat en l'exili*, Ulleye, Xàtiva 2007.
Erobringa av Menorca i 1708

**Erobringa av Menorca** gjekk føre seg frå den 14. til den 21. september 1708, då øya Menorca vart erobra frå Spania av britisk-nederlandske styrkar på vegner av Karl VI av Det tysk-romerske riket, den austerrikske tronpretendenten til den spanske trona under den spanske arvefølgjekrigen. Britane annekterte seinare øya som sitt eige område under Freden i Utrecht i 1713.

## Bakgrunn
Sidan 1702 hadde ein kjempa ein krig om kven som skulle arve den spanske trona. Britane og nederlendarane støtta den austerrikske kandidaten, medan Frankrike og hennar allierte støtta ein fransk kandidat. I 1704 hadde ein engelsk-nederlandsk flåte erobra Gibraltar og slått ein spansk flåte i slaget ved Vélez-Málaga. Dei allierte styrkane hadde òg gått i land i Catalonia der dei erobra Barcelona i 1705. Katalanarane støtta i hovudsak den austerrikske kandidaten og mange vart med i styrkane til dei allierte.

## Landgang

Den 14. september 1708 gjekk ein engelsk-nederlandsk marinestyrke kommandert av general James Stanhope i land på øya Menorca og kringsette hovudstaden Port Mahon. Innbyggjarane på øya var som fleste katalanarar for Austerrike, og tok imot britane og nederlendarane som frigjerarar. Ei veke seinare overgav den fransk-spanske garnisonen seg.

## Etterverknad
Britane innsåg potensialet til Menorca som ein britisk marinebase og ønskte å ta full kontroll over øya. Dette vart anerkjend med freden i Utrecht. Etter dette auka handelen på øya og britane auka velstanden på øya ved å ved å byggje opp mange av festningsverka der.

Britane okkuperte øya av og på fram til 1802 då ho omsider vart gjeven attende til Spania for godt. I løpet av denne perioden vart Menorca ein viktig del av det britiske tryggleiksnettverket i Middelhavet med ein stor marinebase.

## Sjå òg
* slaget ved Menorca
* Omleiringa av Menorca
* Invasjonen av Menorca i 1781
* Erobringa av Menorca

## Kjelder

**Denne artikkelen bygger på «[[:en:Capture of Minorca (1708)|Capture of Minorca (1708)]]» frå ,  den 23. desember 2011.* 
*** oppgav desse kjeldene:*
* Chartrand, Rene. *Gibraltar 1779-83: The Great Siege.* Osprey, 2006.
* Rodger NAM. *Command of the Ocean: A Naval History of Britain, 1649-1815*. Penguin Books, 2006. 
* Simms, Brendan. *Three Victories and a Defeat: The Rise and Fall of the First British Rike.* Penguin Books (2008)
Slaget ved Almenar

**Slaget ved Almenar** fann stad den 27. juli 1710 under den spanske arvefølgjekrigen, mellom soldatane til Filip V og erkehertug Karl av Austerrike. Armeen til Filip V vart slått og tvungen til å trekkje seg ut av Catalonia og samlast saman på ny på andre sida av Ebro.

## Opptakt

Våren 1710 hadde den spanske armeen gått inn i Catalonia frå Aragón og kryssa elva Segre den 15. mars. Den 3. mai slo Filip V, den bourbonske kandidaten til trona, seg saman med armeen.

Den motståande armeen, som bestod av austerrikske, britiske og nederlandske soldatar, fekk med seg erkehertug Karl av Austerrike, den habsburgske kandidaten, i juni.

I juli fekk general Guido Starhemberg forsterkingar og valde å gå til åtak. Han kryssa elva Noguera og sett opp stillingar i høgdene i Almenar.

Stanhope kryssa så Segre ved Balaguer (nord for Lerida) og marsjerte mot brua ved Alfarras, og kryssa denne den 27. juli.

## Slaget

Villadarias opna slaget med eit kavaleriåtak som først var ein suksess, men initiativet var bortkasta då dei forfølgde flyktande fiendar. Det britiske infanteriet gjekk så til åtak på venstreflanken, som flykta, og tok den andre linja i tillegg. Austerrikarane gjekk så til åtak og øydela høgreflanken, der Filip V risikerte livet sitt og nesten vart teken til fange av dei allierte.

## Etterverknad

Dei spanske soldatane måtte forlate Catalonia og trekkje seg attende til Aragón, der slaget ved Saragossa fann stad den 20. august.

Villadarias vart fjerna som kommandant og erstatta av marki de Bay.

## Kjelder

**Denne artikkelen bygger på «[[:en:Battle of Almenar|Battle of Almenar]]» frå ,  den 23. desember 2011.* 
*** oppgav desse kjeldene:*
* Lynn, John A. *The Wars of Louis XIV, 1667–1714.* Longman, (1999). ISBN 0-582-05629-2
Slaget ved Flint River

**Slaget ved Flint River** var eit mislukka åtak av spanjolar og Apalachee-indianarar mot Creek-indinarar i oktober 1702 i det som i dag er staten Georgia. Slaget var ein del av i grensestriden mellom engelske handelsmenn frå provinsen Carolina og Spansk Florida, og var ein del av opptakten til Dronning Anne-krigen.

Creek-indianarane fekk støtte av nokre få engelskmenn leia av handelsmannen Anthony Dodsworth, og overfalt den invaderande fienden i bakhald ved breidda av Flint River. Meir enn halvparten av den spansk-indianske styrken vart drepen eller fanga. Både engelske og spanske styresmakter reagerte på slaget ved å framskunde førebuingane som kulminerte med Omleiringa av St. Augustine i november 1702.

## Kjelder

**Denne artikkelen bygger på «[[:en:Battle of Flint River|Battle of Flint River]]» frå ,  den 23. desember 2011.* 
*** oppgav desse kjeldene:*
*
Raidet på Newfoundland

**Raidet på Newfoundland** var eit tokt leia av engelske kaptein John Leake mellom august og oktober 1702 med dei franske kolonibusetnadane på øyane Newfoundland og Saint Pierre som mål. Raidet skjedde i starten av Dronning Anne-krigen, som den nordamerikanske krigsskodeplassen av den spanske arvefølgjekrigen stundom vert kalla.

Flåten til Leake gjekk mot dei franske busetnadane på sørkysten av Newfoundland, øydela fiskevær og anna infrastruktur. Dei kapra fiske- og handelsskip, og øydela det meste av busetnaden på Saint Pierre. Før han vendte attende til England, tok Leake fleire skip frå ein fransk handelskonvoi på veg mot Europa. Meir enn 50 skip vart kapra totalt, og seks periodiske busetnadane vart øydelagde. Den sterkt befesta franske basen i Plaisance vart ikkje angripen.

## Kjelder

**Denne artikkelen bygger på «[[:en:Newfoundland expedition (1702)|Newfoundland expedition (1702)]]» frå ,  den 23. desember 2011.* 
*** oppgav desse kjeldene:*
*
Apalachee-massakren

**Apalachee-massakren** var ei rekkje brutale raid av engelske kolonistar frå provinsen Carolina og deira indianske allierte mot dei stort sett fredelege Apalachee-indianarane nord i Spansk Florida som fann stad under Dronning Anne-krigen i 1704. Mot liten spansk og indiansk motstand, vart eit blømande misjonsnettverk øydelagd. Dei fleste av innbyggjarane vart anten myrda, fanga eller flykta til større spanske og franske utpostar, eller vart frivillig med engelskmennene.

Den einaste store hendinga i ekspedisjonen til den tidlegare guvernøren i James Moore var **slaget ved Ayubale**, som var einaste gongen dei engelske raida møtte større motstand. Mange Apalachee-indianarar, som ikkje var nøgde med tilhøva under spanjolane, forlet berre byane sine og vart med toktet til Moore. Dei slo seg ned nær elvane Savannah og Ocmulgee, der tilhøva berre var noko betre.

Raida til Moore skjedde etter andre raid som hovudsakleg vart utført av engelsk-allierte Creek-indianarar. Det samla målet med desse raida, utført mellom 1702 og 1709, var å avfolke Spansk Florida bortanfor grenseområda kring St. Augustine og Pensacola.

## Kjelder

**Denne artikkelen bygger på «[[:en:Apalachee massacre|Apalachee massacre]]» frå ,  den 23. desember 2011.* 
*** oppgav desse kjeldene:*
*
*
Raidet på Deerfield

**Raidet på Deerfield** skjedde under Dronning Anne-krigen den 29. februar 1704, då franske og indianske styrkar kommandert av Jean-Baptiste Hertel de Rouville gjekk til åtak på den engelske busetnaden i Deerfield i Massachusetts like før daggry, brende delar av byen og tok livet av 56 innbyggjarar.

Franskmennene som organiserte raidet tok med seg fleire forskjellige indianargrupper, mellom andre om lag 300 pocumtuc-indianarar som ein gong budde i Deerfield-området. Sidan det var så mange med i raidet, klarte dei ikkje å snike seg umerka mot byen, som var omgjeven av ein palisade. Forsvararane i nokre av dei forskansa husa i landsbyen klarte å halde fienden borte fram til ein fekk forsterkarar og dei trekte seg attende. Det vart teken meir enn 100 fangar, og om lag 40 % av husa i landsbyen vart øydelagde.

Raidet har vorte udødleggjort som ein del av den tidlegare amerikanske grensesoga, hovudsakleg på grunn av attforteljing frå ein av fangane, fader John Williams. Han og familien hans vart tvungen til å gjere den lange reisa over landet til Canada. Den yngste dottera hans Eunice vart adoptert av ein Mohawk-familie, og ho vart assimilert og gifta seg med ein mohawk-mann. Soga til Williams, *The Redeemed Captive*, vart publisert i 1707 og vart særs populær i koloniane.

## Kjelder

**Denne artikkelen bygger på «[[:en:Raid on Deerfield|Raid on Deerfield]]» frå ,  den 23. desember 2011.* 
*** oppgav desse kjeldene:*
*
*
Raidet på Grand Pré

**Raidet på Grand Pré** var den største hendinga under ein ekspedisjon leia av oberst Benjamin Church frå Ny-England mot franske Acadia i juni 1704 under Dronning Anne-krigen. Ekspedisjonen var eit hemntokt for det franske og indianske raidet mot grensesamfunnet Deerfield i Massachusetts tidlegare det året.

Dei la ut frå Boston den 25. mai 1704 med 500 militssoldatar frå provinsen og nokre indianske allierte. Ekspedisjonen nådde Minas Basin den 24. juni, etter å ha raida nokre mindre busetnader i Penobscot Bay og Passamaquoddy Bay. Sjølv om han mista overraskingsmomentet på grunn av det høge tidvatnet i Bay of Fundy, fekk Church raskt kontroll over Grand Pré, og brukte tre dagar på å øydeleggje byen, samt prøve å øydeleggje dike som verna den oppdyrka jorda. Saltvatnet strøymde inn over jordbruksmarkene, men dei lokale acadiarane var raske med å reparere dika så snart fienden var borte, og landet kunne nyttast vidare til jordbruk. Church heldt fram ekspedisjonen sin og slo til mot Beaubassin og andre samfunn før han vendte attende til Boston seint i juli.

## Kjelder

**Denne artikkelen bygger på «[[:en:Raid on Grand Pré|Raid on Grand Pré]]» frå ,  den 23. desember 2011.* 
*** oppgav desse kjeldene:*
*
*
Sauli Koskinen

**Sauli Koskinen** () er en finsk radioprogramleiar, underhaldningsreportar og vinnar av finsk *[[Big Brother]]*  2007. 

Han leia fjernsynsprogrammet *Saulin Paras Kaveri*, som gjekk på Fox Finland. 

I 2013 var han med på tevlingsprogrammet *Dancing on Ice*, der ti kjendisar lærer seg isdans med ein professionell partner. Koskinen fekk Nea Ojala som partner. Tevlinga byrja i september 28 med finale i november. Koskinen og Ojala vann tevlinga.

## Privatliv
Koskinen var i eit forhold med den amerikanske songaren Adam Lambert frå november 2010 til april 2013.

## Kjelder

**Denne artikkelen bygger på «[[:en:Sauli Koskinen|Sauli Koskinen]]» frå , den 23. desember 2011 og 1. januar 2019.*
Omleiringa av St. John's

**Omleiringa av St. John's** var eit mislukka forsøk av franske styrkar leia av Daniel d'Auger de Subercase på å ta fortet i St. John's på Newfoundland vinteren 1705. Subercase leia ein blanda styrke av vernepliktige, militssoldatar og indianarar og brende ned mykje av byen og kringsette fortet i fem veker mellom seint i januar og tidleg i mars 1705. Subercase heva kringsetjinga då han gjekk tom for forsyningar. 

Omleiringa var ein del av ein større ekspedisjon der dei prøvde å gjenta særs øydelegglande tokt leia av Pierre Le Moyne d'Iberville i 1696. Mange fjerntliggande engelske samfunn vart øydelagde av mennene til Subercase, som førte til hemntokt frå engelskmennene. Fiske for begge sidene leid hardt under krigen, som enda med at franskmennene måtte avstå krava sine om Newfoundland.

## Kjelder

**Denne artikkelen bygger på «[[:en:Siege of St. John's|Siege of St. John's]]» frå ,  den 23. desember 2011.* 
*** oppgav desse kjeldene:*
*
Slaget ved Cap de la Roque

**Slaget ved Cap de la Roque** var eit sjøslag som fann stad den 22. mai 1703 mellom ein nederlandsk konvoi eskortert av kaptein Roemer Vlack og ein fransk skvadron under Alain Emmanuel de Coëtlogon, under den spanske arvefølgjekrigen. 

Under denne krigen kunne ikkje den franske og spanske flåten møte den engelske og nederlandske i eit ope sjøslag og hadde derfor byta til kaperverksemd. Dei allierte vart derfor tvungen til å verne handelskonvoiane sine. 

Den 21. mai 1703 segla ein stor handelsflåte som hovudsaleg bestod av 110 engelske nederlandske skip som hovudsakleg transporterte salt, men òg vin og sukker, ut frå Lisboa mot England. Det var fem nederlandske skip som eskorterte dei: linjeskipa «Muiderberg» (50 kanonar), «Gaesterland» (46) og «Schermer» (?) og fregattane «Rotterdam» (34) og «Rozendaal» (36) kommandert av kaptein Roemer Vlacq om bord på «Muiderberg».  

Dagen etter, nær Cabo da Roca (fransk *Cap de la Roque*) møtte dei skvadronen til Coëtlogon som ebstod av fem større krigsskip: «Vainqueur» (88), «Monarque» (86 til 94), «Éole» (64), «Orgueilleux» (80) pg «Couronne» (82).

Vlack, som etter å ha signaliserte til handelsskipa om å redde seg sjølv, sette opp skipa sine i linje for å verne flåten og møte franskmennene. Nederlendarane kjempa tappert, men franskmennene vart for sterke og skip etter skip måtte kapitulere. 

Vlack og «Muiderberg» kjempa til om lag halve mannskapet var døde eller skadde. Vlack mista ein arm og delar av skuldra sii, men han overgav seg først når hovudmasta kom ned og skipet var nær ved å søkke. Dei overlevande vart evakuerte og  det som var att av «Muiderberg» brann og sokk. 

Takket vere ofringa til Vlacq, kom konvoien seg bort intakt, slik at det nederlandske nederlaget hadde liten innverknad for dei allierte. 

Vlacq, mennene hans og fire skip vart tekne til Toulon, der Vlacq døydde av skadane han fekk den 17. juli 1703.

## Alternativt namn
Slaget vert stundom kalla «Slaget i Biscayabukta», men dette er ikkje geografisk korrekt, sidan Cabo da Roca ligg i den sørlege delen av Portugal.

## Kjelder

**Denne artikkelen bygger på «[[:en:Battle of Cap de la Roque|Battle of Cap de la Roque]]» frå ,  den 22. desember 2011.*
Omleiringa av Pensacola i 1707

**Omleiringa av Pensacola** var to separate forsøk i 1707 av engelsk-støtta Creek-indianarar på å erobre byen og festninga Pensacola, den eine av to store busetjingar i Spansk Florida (den andre var St. Augustine). Åtaka var ein del av Dronning Anne-krigen (den nordamerikanske krigsskodeplassen i den spanske arvefølgjekrigen), og førte til at byen vart brend ned, og det meste av den indianske folkesetnaden flykta. Fortet stod derimot imot åtaka. 

Den første omleiringa, i august 1707, førte til at byen vart øydelagd, men Fort San Carlos de Austria klarte å stå imot. Seint i november 1707 nådde eit nytt tokt fram, og prøvde seg tre netter på rad, før dei trekte seg attende. Pensacola-guvernør Don Sebastián de Moscoso, som hadde lite folk i garnisonen på grunn av sjukdom, henta inn dømde kriminelle til å hjelpe til med forsvaret av fortet. 

## Kjelder


**Denne artikkelen bygger på «[[:en:Siege of Pensacola (1707)|Siege of Pensacola (1707)]]» frå ,  den 23. desember 2011.* 
*** oppgav desse kjeldene:*
*
Raidet på Haverhill

**Raidet på Haverhill** var eit raid som fann stad den 29. august 1708 under Dronning Anne-krigen. Franske, Algonquin- og Abenaki-krigarar kommandert av Jean-Baptiste Hertel de Rouville gjekk mot Haverhill, då eit lite grensesamfunn i provinsen Massachusetts Bay. Med eit overraskande åtak vart 16 menneske drepne og 14 til 24 tekne til fange. Engelskmennene samla raskt saman ein milits som følgde etter og i ei småtrefning seinare på dagen vart ni franskmenn og indianarar drepne og somme av fangane deira rømde.

Haverhill var ikkje opphavleg eit mål for ekspedisjonen til franskmennene. Dei venta ein større indiansk kontingent og franskmennene planla å utføre ei rekkje raid på samfunna langs Piscataqua River.  Somme av indianarstammene ønskte ikkje å delta i ekspedisjonen og franskmennene måtte redusere omfanget av operasjonen og velje lettare mål. Raidet kosta franskmennene meir enn tidlegare grenseraid, som det i 1704 på Deerfield i Massachusetts sidan provinsen no var åtvara mot angriparane.

## Kjelder

**Denne artikkelen bygger på «[[:en:Raid on Haverhill|Raid on Haverhill]]» frå ,  den 23. desember 2011.* 
*** oppgav desse kjeldene:*
*
Raidet på Nassau

**Raidet på Nassau** var ein privat finansiert fransk-spansk ekspedisjon under den spanske arvefølgjekrigen leia av Blas Moreno Mondragón og Clause Le Chesnaye. Den samla bourbonske styrken gjekk til åtak på Nassau, hovudstaden i engelske Bahamas ei tid og ein viktig base for sjørøvarverksemd for engelske sjørøvarar. Raidet hadde som mål å ende sjørøvarverskemda i Karibia mellom Cuba og Saint-Domingue. Byen Nassau vart raskt teken plyndra og brend ned. Festninga i Nassau vart riven ned og den engelske guvernøren, med alle dei engelske soldatane, vart førte bort som fangar. Eit år seinare gjekk den nye engelske guvernøren sir Edward Birch i land på Nassau og fann øya så forlaten at han vart tvungen til å ta skipet sitt heim att.

## Raidet
Offiserane frå Spania og Frankrike, som såg Nassau som ein trussel for dei begge, sette i gang eit fransk-spansk tokt av franske sjørøvarar og spanske soldatar ombord på to fregattar, eit kommandert av Blas Moreno Mondragón og det andre av Claude Le Chesnaye. Dei overraska 250 engelske innbyggjarar i hovudstaden i New Providence og tok livet av meir enn 100, tok 22 kanonar og reiv ned alle festningsverka, før dei vendte attende til Santiago de Cuba eit par dagar seinare med 80-100 fangar. Mellom dei var guvernør Ellis Lightwood.

## Etterverknad
Dei engelske innbyggjarane trekte til skogen til faren var over. Då dei kom attende fann dei øya fullstendig i ruinar og redusert til ein ørken. Dei flytta så til andre busetnader. England hadde så få forretningar med New Providence at dei ikkje ein gong kjende til katastrofen då det skjedde. Edward Birch var utpeikt som ny guvernør, men då han kom til Nassau fann han øya aude, så han måtte reise heim att utan å ha starta stillinga si.
Eit anna fiendtleg raid i 1706 etterlet berre 27 familiar att på New Providence Island.

## Kjelder

**Denne artikkelen bygger på «[[:en:Raid on Nassau|Raid on Nassau]]» frå ,  den 23. desember 2011.* 
*** oppgav desse kjeldene:*
*Baker, P. *Bahamas, Turks & Caicos* Lonely Planet Publishing (2001). ISBN 1864501995
*Oldmixon, John. *The history of the Isle of Providence* Providence Press (1966).
*Albury, Paul. *The Story of the Bahamas*St Martins Pr publishing (1976) ISBN 0312762658
*Marley, F. David. *Historic cities of the Americas: an illustrated encyclopedia* ABC-CLIO(2005) ISBN 1576070271
*Michael Craton & Gail Saunders. *Islanders in the Stream: A History of the Bahamian People: Volume 1: From Aboriginal Times to the End of Slavery.* University of Georgia Press (1999). ISBN 0820321222
*Marley, F. David.. *Wars of the Americas: A Chronology of Armed Konflikt in the New World, 1492 to the Present* ABC-CLIO (1998). ISBN 0874368375
*Sale, George, Psalmanazar, George, Bower, Archibald. *The modern part of A universal history, from the earliest* Vol.36. Millar (1747).
Slaget ved Fort Albany i 1709

**Slaget ved Fort Albany** (kring 26. juni 1709) var eit åtak av franske frivillige kolonistar og deira indianske allierte mot Hudson's Bay Company sin utpost i Fort Albany heilt sør i Hudsonbukta. Kring 70 franskmenn og 30 indianarar gjekk til åtak på fortet, som vart kommandert av John Fullartine. Fullartine slo attende åtaket og tok livet av 18 mann, inkludert leiarane deira. Han mista sjølv to mann i eit bakhaldsåtak på veg tilbake til fortet, kort tid etter åtaket.

## Kjelder

**Denne artikkelen bygger på «[[:en:Battle of Fort Albany (1709)|Battle of Fort Albany (1709)]]» frå ,  den 23. desember 2011.* 
*** oppgav desse kjeldene:*
*
Slaget ved Bloody Creek i 1711

**Slaget ved Bloody Creek** vart utkjempa den 21. juni 1711 under Dronning Anne-krigen. Ein Abenaki-milits klarte å overfalle britiske soldatar og soldatar frå Ny-England ved ein stad som vart kjend som Bloody Creek etter slaga som vart utkjempa der. Elva renn ut i Annapolis River ved dagens Carleton Corner i Nova Scotia, og var òg åstad for eit slag i 1757.

Slaget var ein del av eit forsøk frå leiarane i Ny-Frankrike på å svekke det britiske grepet om Annapolis Royal.  Britane hadde erobra fortet året før og dei hadde berre så vidt kontroll over området. Slaget, der heile den britiske styrken vart fanga eller drepen, gav mot til franskmennene og deira indianske allierte som blokkerte Annapolis Royal. Utan tunge våpen, klarte derimot ikkje styrken å angripe fortet med stor effekt, og gav opp omleiringa då britiske forsterkinga kom via sjøvegen.

## Kjelder

**Denne artikkelen bygger på «[[:en:Battle of Bloody Creek (1711)|Battle of Bloody Creek (1711)]]» frå ,  den 23. desember 2011.* 
*** oppgav desse kjeldene:*
*
*
Omleiringa av Colonia del Sacramento

**Omleiringa av Colonia del Sacramento** var ei mislukka omleiring i 1704 av spanske styrkar av den portugisiske kolonibyen Colonia del Sacramento, ovanfor Buenos Aires og no i Uruguay. Fire tusen innfødde og 650 spanjolar, leia av guvernøren i Buenos Aires, Don Alonso Juan de Valdes e Inclán, og Baltasar García Ros, kringsette byen frå seint i 1704. Ei veke etter eit mislukka frontalåtak, tidleg i februar 1705, forlet portugisarane Colonia del Sacramento.

## Kjelder

**Denne artikkelen bygger på «[[:en:Siege of Colonia del Sacramento|Siege of Colonia del Sacramento]]» frå ,  den 23. desember 2011.* 
*** oppgav desse kjeldene:*
*
Domenico Modugno

**Domenico Modugno** () var ein italiensk songar, låtskrivar, skodespelar og medlem i det politiske partiet Partito Radicale (PR). 

Modugno vann Festival della Canzone Italiana di Sanremo 1958, 1959, 1962 og 1966 og representerte Italia i Eurovision Song Contest 1958,  1959 og 1966. I 1958 deltok han med songen «Nel blu dipinto di blu» og enda på tredjeplass med 13 poeng. Året etter enda songen «Piove» på sjetteplass med ni poeng. I 1966 deltok han igjen, denne gongen med songen «Dio, come ti amo», som enda på sisteplass med null poeng.

## Kjelder

**Denne artikkelen bygger på «[[:en:Domenico Modugno|Domenico Modugno]]» frå ,  den 23. desember 2011.*
André Claveau

**André Claveau** () var ein fransk songar. Han representerte Frankrike i Eurovision Song Contest 1958 med songen «Dors, mon amour» og vann med 27 poeng.

## Kjelder

**Denne artikkelen bygger på «[[:en:André Claveau|André Claveau]]» frå ,  den 23. desember 2011.*